Як распавяла Зінаіда Кучар, так як асабістыя рэчы М.К.Агінскага ў Беларусі не захаваліся, у музей-сядзібу закупляюць антыкварныя экспанаты (мэбля, музычныя інструменты, посуд, аксэсуары, карціны і іншае), якія дазволяць музею стварыць каларыт эпохі музыкі. Акрамя таго, будуць максімальна выкарыстаны электронныя копіі дакументаў і артэфактаў роду Агінскіх, якія ў 2008 годзе былі перададзеныя музею з Маскоўскага архіва старажытных актаў, дзе захоўваюцца арыгіналы. Прычым стваральнікі экспазіцыі плануюць выкарыстоўваць сучасныя тэхналогіі прэзентацыі экспанатаў. “Мы створым эфект прысутнасці Агінскага ў сядзібе. Будзе створаны галаграфічны сюжэт ад’езду Міхаіла ў Фларэнцыю. Акрамя таго, будуць выраблены высокамастацкія муляжы асобных прадметаў, напрыклад, грамат, нячаткі Агінскага ў срэбным футарале і іншых”, – распавяла загадчыца.